Vīganti
Šis raksts ir par apdzīvotu vietu Višķu pagastā. Par citām jēdziena Vīganti nozīmēm skatīt nozīmju atdalīšanas lapu. Vīganti (agrāk Lukna) ir apdzīvota vieta Augšdaugavas novada Višķu pagastā. 2009. gadā ciema nosaukums tika mainīts no Luknas uz Vīgantiem. Vīgantos (tajā laikā Luknā) ir bijusi 3 klašu sākumskola, kuras ēkā ir arī bijis klubs un Silavišķu bibliotēka, bet jau ilgu laiku skola un klubs ir pamesti. 2023. gadā šī celtne ir nonākusi avārijas stāvoklī, tādēļ Silavišķu bibliotēka ir pārvietota. 2024. gada maijā un jūnijā ēka ir sākusi brukt. Tagad visa ēka ir pamesta. Vīgantos atrodas a/s „Latgales bekons”, bet pats ciems atrodas autoceļu Peipiņi — Spīki (V683) un Ostrovka — Vīgantes stacija (V684) krustojumā.